Document ID: /roh_data/filtered/fineweb-2-filterrobots_roh.jsonl.gz/33311

Per Simona Halep è quest la segunda victoria da sia carriera en in Grand Slam – l'emprim a Wimbledon. Il 2018 aveva ella triumfà a Paris. Halep ha gia cumenzà bain il gieu. Suenter otg minutas e dus breaks era ella gia 3:0 en avantatg. Trais minutas pli tard eri gia 4:0. Suenter gnanc ina mes'ura ha ella lura gudagnà l'emprim set.
Jau n'hai anc mai dà meglier
Williams sto spetgar vinavant sin record
Serena Williams percunter ha pers er il terz Grand Slam final dapi la naschientscha da sia figlia Alexis Olympia il settember 2017. Anc adina manca a la dunna da 37 onns in titel per dumagnar la marca da record da l'Australiana Margaret Court.
RR novitads 17:00